- Adi Mutu şi-a cumpărat un bolid unicat în România
- Câţi bani a plătit "Briliantul" pentru maşina de lux
Adi Mutu nu s-a uitat la bani şi şi-a cumpărat un bolid unicat în România. "Briliantul" conduce pe străzile din Cluj-Napoca un "monstru" de 451 de cai putere. Este primul român care a intrat în posesia lui.
Antrenorul lui CFR Cluj şi-a cumpărat o "bijuterie" pe patru roţi. A plătit nu mai puţin de 120.000 de euro pentru noua lui maşină de lux.
Adi Mutu nu s-a uitat la bani şi şi-a cumpărat un bolid unicat în România
Potrivit cancan.ro, Mutu şi-a luat un Mercedes-Benz GLE 53 AMG Coupe cu facelift, care are un motor de 3 litri, 451 de capi putere şi atinge o viteză maximă de 250 km/h.
Mutu povestea, în trecut, prin ce a trecut în perioada în care a semnat cu Inter. A făcut dezvăluiri savuroase.
"Când am venit cu Alfa Romeo la Inter, m-am dus să las mașina în parcare. A ieșit Ronaldo și m-a întrebat cu ce mașină am venit. Cu Alfa Romeo, i-am răspuns, asta mi-a dat-o clubul. Nu, nu, aici e parcarea 1, doar Ferrari și Lamborghini, du-te în parcarea 3, mi-a zis el. M-am dus în parcarea 3, am venit înapoi vreo cinci minute pe jos până la vestiare.
Mă mai întâlneam pe autostradă cu ei, eu cu Afla Romeo, pâr-pâr, ei treceau, opreau, îmi făceau cu mâna! E o mentalitate de campion, când mergi la Inter nu mergi cu Alfa Romeo, mergi cu Ferrari, cu Lamborghini, mergi cu mașini tari, te îmbraci bine, pentru că ești la Inter", a declarat Adrian Mutu în cadrul podcast-ului găzduit de Codin Maticiuc.
Sandra Mutu l-a eclipsat pe Adi Mutu, în ziua în care "Briliantul" a împlinit 45 de ani
Sandra Mutu l-a eclipsat pe Adi Mutu la ziua de naştere a fostului atacant al naţionalei României. "Briliantul" a împlinit 45 de ani şi a sărbătorit în familie la un restaurant din Pădurea Cernica.
Mutu era liber de contract după despărţirea de Neftchi Baku şi a putut fi alături de soţia lui, Sandra Mutu. Fosta Miss România a întors toate privirile (VEZI GALERIA FOTO DE MAI JOS).
Sandra Mutu l-a sărutat pe Adi Mutu în momentul în care şi-a făcut apariţia tortul. Imaginile cu cei doi s-au viralizat imediat. Sandra a avut şi un mesaj spectaculos pentru partenerul ei.
"Astăzi s-a născut un campion. Sunt recunoscătoare pentru această călăturie numită viaţă împreună. Este o adevărată binecuvântare, iar tu eşti ceva rar!
Fie ca toate dorinţele tale să devină realitate! La mulţi ani! Te iubesc din suflet, Adrian Mutu", a fost mesajul postat de Sandra Mutu pe contul ei de Instagram.